CELEX: 32007D0342
Language: lv
Date: 2007-05-15 00:00:00
Title: 2007/342/EK: Komisijas Lēmums ( 2007. gada 15. maijs ), ar ko Beļģijai piešķir papildu dienas jūrā ICES IV, VIIa un VIId zonā (izziņots ar dokumenta numuru K(2007) 2072) (Dokuments attiecas uz EEZ )

17.5.2007   
            
            
               LV
            
            
               Eiropas Savienības Oficiālais Vēstnesis
            
            
               L 129/61
            
         
      KOMISIJAS LĒMUMS
   
   (2007. gada 15. maijs),
   ar ko Beļģijai piešķir papildu dienas jūrā ICES IV, VIIa un VIId zonā
   (izziņots ar dokumenta numuru K(2007) 2072)
   (Autentisks ir tikai teksts franču un holandiešu valodā)
   (Dokuments attiecas uz EEZ)
   (2007/342/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2006. gada 21. decembra Regulu (EK) Nr. 41/2007, ar ko 2007. gadam nosaka konkrētu zivju krājumu un zivju krājumu grupu zvejas iespējas un ar tām saistītus nosacījumus, kuri piemērojami Kopienas ūdeņos un – attiecībā uz Kopienas kuģiem – ūdeņos, kur nepieciešami nozvejas ierobežojumi (1), un jo īpaši tās IIA pielikuma 10. punktu,
   ņemot vērā Beļģijas pieprasījumu,
   tā kā:
   
               (1)
            
            
               Regulas (EK) Nr. 41/2007 IIA pielikuma 8. punktā noteikts maksimālais dienu skaits, ko Kopienas kuģi, kuru lielākais garums ir vienāds ar vai lielāks par 10 metriem un uz kuriem ir rāmja traļi, kā linuma acs izmērs ir vienāds ar vai lielāks par 80 mm, no 2007. gada 1. februāra līdz 2008. gada 31. janvārim var pavadīt Skagerakā, ICES IV un VIId zonā, ICES IIa zonas EK ūdeņos, ICES VIIa zonā un ICES VIa zonā.
            
         
               (2)
            
            
               Regulas (EK) Nr. 41/2007 IIA pielikuma 10. punktā paredzēts, ka Komisija, pamatojoties uz pastāvīgu zvejas darbību pārtraukšanu, kas notikusi pēc 2002. gada 1. janvāra, pēc dalībvalstu pieprasījuma saņemšanas var iedalīt papildu dienas jūrā, kuras ģeogrāfiskajā apgabalā var pavadīt kuģis ar šādiem rāmja traļiem.
            
         
               (3)
            
            
               Beļģija 2006. gada 19. decembrī un 2007. gada 30. janvārī iesniedza datus, kas pierāda, ka grupa kuģu, kuri pārtrauca zvejas darbības pēc 2002. gada 1. janvāra, ir izmantojuši 11,11 % no zvejas piepūles, ko 2001. gadā izmantoja Beļģijas kuģi, kuri atradās minētajā ģeogrāfiskajā apgabalā un uz kuriem bija rāmja traļi, kā linuma acs izmērs ir vienāds ar vai lielāks par 80 mm. Tā kā pieprasītās papildu dienas vairs nevar piešķirt pieprasītajā laikposmā, šīs papildu dienas, pamatojoties uz Regulu (EK) Nr. 41/2007, jāpiešķir laikposmā no 2007. gada 1. februāra līdz 2008. gada 31. janvārim.
            
         
               (4)
            
            
               Ņemot vērā iesniegtos datus, Regulas (EK) Nr. 41/2007 7. panta piemērošanas laikposmā, t. i., no 2007. gada 1. februāra līdz 2008. gada 31. janvārim, ir jāpiešķir Beļģijai 15 papildu dienas jūrā kuģiem, uz kuriem ir rāmja traļi, kas pieder pie 4.1. punkta b) apakšpunkta i) daļā minētās zvejas rīku grupas, un 16 papildu dienas jūrā kuģiem, uz kuriem ir rāmja traļi, kas pieder pie 4.1. punkta b) apakšpunkta ii), iii) un iv) daļā minētajām zvejas rīku grupām.
            
         
               (5)
            
            
               Šajā lēmumā paredzētie pasākumi ir saskaņā ar Zivsaimniecības un akvakultūras komitejas atzinumu,
            
         IR PIEŅĒMUSI ŠO LĒMUMU.
   1. pants
   1.   Maksimālo dienu skaitu, ko zvejas kuģi, kuri peld ar Beļģijas karogu un uz kuriem ir Regulas (EK) Nr. 41/2007 IIA pielikuma 4.1. punkta b) apakšpunkta i) daļā norādītie rāmja traļi, saskaņā ar minētā pielikuma I tabulu var pavadīt ICES IV, VIIa un VIId zonā, palielina par 15 dienām jūrā.
   2.   Maksimālo dienu skaitu, ko zvejas kuģi, kuri peld ar Beļģijas karogu un uz kuriem ir Regulas (EK) Nr. 41/2007 IIA pielikuma 4.1. punkta b) apakšpunkta ii), iii) un iv) daļā norādītie rāmja traļi, saskaņā ar minētā pielikuma I tabulu var pavadīt ICES IV, VIIa un VIId zonā, ja nepiemēro kādu no minētā pielikuma 8.1. punktā uzskaitītajiem īpašajiem nosacījumiem, palielina par 16 dienām jūrā.
   2. pants
   Šis lēmums ir adresēts Beļģijas Karalistei.
   
      Briselē, 2007. gada 15. maijā
      
         
            Komisijas vārdā —
         
            Komisijas loceklis
         
         Joe BORG
         
      
   
   
      (1)  OV L 15, 20.1.2007., 1. lpp. Regulā grozījumi izdarīti ar Regulu (EK) Nr. 444/2007 (OV L 106, 24.4.2007., 22. lpp.).